Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 86

3. Tudományos kutatók, egyetemi és fõiskolai tanárok Az EU-tematikával foglalkozó tudományos kutatók, egyetemi és fõiskolai tanárok, intézményvezetõk (egyetemek, MTA, kutatóintézetek) kiemelt közvetítõ szerepet töltenek be kutatóként, oktatóként, szakértõként és vezetõként egyaránt. Nemcsak közvetlenül képesek maguk is jelentõs szaktudást létrehozni, de jelentõs szerepet játszanak egy új szemléletû értelmiségi nemzedék formálásában is. Komoly kihívást jelent esetükben a rendelkezésre álló EU-szakirodalom aránytalansága, a szaknyelvi, a pályázatírási és a tanulmány készítési ismeretek egyenetlen színvonala. A kutatók és tanárok számára a partnerszerep felajánlása és az elmélyült, részletes és releváns tudás megszerzése, majd továbbadása feltételeinek biztosítása a legfontosabb feladat.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes